שיפודי עזרא ובניו

שיפודי עזרא ובניו היא מסעדת בשרים וותיקה באזור, הממוקמת סמוך לכביש 44, שלה שלוחות גם בבת ים, באילת ובראשון לציון.

המסעדה הוקמה על ידי עזרא חנה בשנת 1978 בתוך בית ערבי נטוש עם מספר חללים, ומנוהלת על ידי בני משפחתו. לאורך השנים הורחב המתחם בבניה ארעית. המסעדה ידועה בארובת המעשנת שלה, הנראית היטב בנסיעה על כביש 44.

היא מציעה מנות שיפודי-בשר על גריל גחלים. המסעדה מתייחסת במודל השירות העצמי שלה: הלקוח רוכש את השיפודים הנאים, ומעביר אותם בעצמו לעובד הניצב בעמדת הגריל לצורך הכנתם. הפיתות, הסלטים, הצ'יפס והשתיה נמכרים בעמדה נפרדת מעמדת השיפודים והבשר. גם אזור הישיבה הוא בתפעול עצמי, והלקוח עצמו נדרש להכין את השולחן ולפרוס עליו מפה חד פעמית מנייר ולאסוף כלים חד פעמיים לאכול עימם. עם זאת, מחיר שיפודי הבשר במסעדה אחיד ונחשב לזול באופן יחסי למסעדות בשרים אחרות.

הסניף המרכזי של המסעדה באזור אינו כשר, ופועל גם בימי שבת, עם זאת הסניף בבת ים הינו סניף כשר הסגור בשבתות. בראשון לציון, קיימות שתי שלוחות של המסעדה. מדור האוכל של אתר ynet דירג את המסעדה לאחת מ-16 השיפודיות הטובות בישראל. ב-2012 נפתחה שלוחה של המסעדה באילת.

במרץ 2019 נערכה במסעדה פשיטה משטרתית משולבת עם פקחי תברואה ואנשי מינהל מקרקעי ישראל במהלכה הושמד כ-130 בשר שנמצא לא ראוי למאכל, והופקעה השטח ששימש בעבר את באי המסעדה כחניה. לטענת רשות מקרקעי ישראל, שטח החנייה מיועד להקמת בתי מגורים, ואילו המסעדה עצמה פועלת בחלקה על שטח המיועד לגינה ציבורית. משפחת חנה מנהלת מאבק משפטי מול מינהל מקרקעי ישראל על הקרקע עליה יושבת המסעדה באזור.

בשנת 2011 פרצה דלקה באזור ארובת הפח של המסעדה. בשנת 2014 הושלך למסעדה רימון הלם, ובפברואר 2022 הותקף ונרצח אדם בן 35 בפתח המסעדה.

סמוך למסעדה ניצב שער בטון שהוא שרידי מפעל הקרח שהיה במקום בתקופת הכפר יאזור, ואשר נחרב במתקפת קומנדו ישראלית במלחמת העצמאות.

קישורים חיצוניים

 
 
 שיפודי עזרא ובניו בבלוג האוכל 'אוכל בחוץ'.

הערות שוליים

ישראל: מסעדות
אזור